Se med i aften på TV2/Nords egen kanal Salto, når De Gyldne Løver træder på scenen i Hjørring.

Det er et dejligt gensyn fra dengang, da løverne kunne fejre 40 års jubilæum på den danske folkemusikscene. Det blev markeret med en koncert på hjemmebanen i Hjørring, hvor publikum blev præsenteret for hele perlerækken af underfundige ørehængere, alt sammen naturligvis leveret på klingende vendelbomål. TV2/Nord benyttede lejligheden til at tegne et koncertportræt af jubilarerne, sendt første gang i november 2007. Se med på Salto i aften.